இங்கே ஒன்பது கார்கள் நின்றாலும், உண்மையில் போட்டி போடுவது ஆறு இன்ஜின்கள்தான். நிஸான் சன்னியில் இருக்கும் 1.5 லிட்டர் டீசல் இன்ஜின்தான் ரெனோ ஸ்காலாவிலும் இடம் பிடித்திருக்கிறது. அதேபோல், ஃபோக்ஸ்வாகன் வென்ட்டோவில் இருக்கும் 1.5 லிட்டர் டிடிஐ இன்ஜின்தான் ஸ்கோடா ரேபிட்டிலும் இடம் பிடித்திருக்கிறது. ஃபியட்டில் இருக்கும் 1.3 லிட்டர் மல்ட்டிஜெட் இன்ஜின்தான் மாருதி சியாஸிலும் இடம்பிடித்திருக்கிறது. ஹோண்டா சிட்டி, ஃபோர்டு ஃபியஸ்டா கார்களில் வெவ்வேறு 1.5 லிட்டர் டீசல் இன்ஜின்கள் இருக்கின்றன. ஹூண்டாய் வெர்னாவில் மட்டுமே 1.6 லிட்டர் டீசல் இன்ஜின் இடம்பிடித்திருக்கிறது.